Angelai ir demonai
Angelai ir demonai (angl. „Angels and Demons“ arba „Angels & Demons“) – amerikiečio rašytojo Dan Brown detektyvinis romanas, tapęs bestseleriu. Originalas anglų kalba išleistas 2000 metais, o lietuviškas vertimas tik 2004 metais. Į lietuvių kalbą išvertė Darius Kaunelis, o išleido leidykla Jotema. ISBN 9955-527-81-1 Knyga yra pirmoji trilogijos dalis apie Harvardo ikonografijos ir religinio meno profesorių Robertą Lengdoną. Kitos dvi dalys yra didelio populiarumo sulaukęs „Da Vinčio kodas“ ir dar neišleistas „Saliamono raktas“. Knygoje aprašoma kova tarp dviejų senovės organizacijų: iliuminatų ir katalikų bažnyčios. „Angelai ir demonai“ buvo pristatytas kaip pirmasis romanas, kuriame yra ambigramų. Visas jas, Dan Brown paprašytas, sukūrė Džonas Lengdonas (John Langdon).